Diari Oficial de la Generalitat Valenciana


Sumari del DOGV 5611, del 02-10-2007 (2007/11030)

DECRET 167/2007, de 28 de setembre, del Consell, pel qual crea un col·legi públic d'Educació Infantil i Primària a Alaquàs, per desglossament del Col·legi Públic d'Educació Infantil i Primària Maestro Sanchis Almiñano, de la mateixa localitat.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5611

Data del DOGV
:   02-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11572


Data del document
:   28-09-2007

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * Alaquàs
    * centre d'ensenyament
    * educació preescolar
    * ensenyament públic
    * ensenyament primari

DECRET 167/2007, de 28 de setembre, del Consell, pel qual crea un col·legi públic d'Educació Infantil i Primària a Alaquàs, per desglossament del Col·legi Públic d'Educació Infantil i Primària Maestro Sanchis Almiñano, de la mateixa localitat. [2007/11926]  
L'evolució demogràfica d'Alaquàs ha incrementat la demanda de places escolars d'Educació Infantil i Primària, per la qual cosa la Direcció Territorial d'Educació i la Direcció General d'Ordenació i Centres Docents han emés un informe-proposta perquè es cree un nou centre docent per desglossament del Col·legi Públic d'Educació Infantil i Primària Maestro Sanchis Almiñano.  
Per a albergar l'esmentat centre docent, la societat mercantil Construccions i Infraestructures Educatives de la Generalitat, SA (CIEGSA), ha gestionat la construcció d'un nou edifici escolar d'acord amb les exigències que establix el Reial Decret 1537/2003, de 5 de desembre, pel qual s'establixen els requisits mínims dels centres que impartisquen ensenyances escolars de règim general, i l'Orde de 15 de maig de 1992, de la conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa, de titularitat de la Generalitat.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica. L'article 4 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, establix que els centres nous que tinguen com a titular la Generalitat tindran la denominació específica que determine la conselleria de Cultura, Educació i Ciència, amb la consulta prèvia al Consell Escolar Municipal corresponent.  
El Consell Escolar Municipal d'Alaquàs, en sessió plenària de 4 de gener de 2006, va aprovar proposar que s'assigne al centre de nova construcció la denominació Ciutat de Cremona.  
En aplicació del que establix l'article 17 de la Llei Orgànica 8/1985, de 3 de juliol, reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària; a proposta del conseller d'Educació i amb la deliberació prèvia del Consell, en la reunió del dia 28 de setembre de 2007,  
DECRETE  
Article 1  
Es crea, per desglossament del Col·legi Públic d'Educació Infantil i Primària Maestro Sanchis Almiñano, codi 68658694, el centre docent següent:  
Província: València.  
Municipi: Alaquàs.  
Codi: 57298386.  
Denominació: Col·legi Públic d'Educació Infantil i Primària Ciutat de Cremona.  
Domicili definitiu: C/ Jaume I, s/n.  
Domicili provisional C/ Rector Sancho Bueno, s/n.  
Titular: Generalitat.  
Composició: 9 unitats d'Educació Infantil i 18 d'Educació Primària.  
Capacitat: 225 places escolars d'Educació Infantil i 450 de Primària.  
Article 2  
1. El nou centre escolar iniciarà les activitats en el curs escolar 2007/08. En el dit curs escolar oferirà 2 unitats d'Educació Infantil.  
2. Este centre impartirà els programes d'educació bilingüe Programa d'Incorporació Progressiva (PIP) i Programa d'Immersió Lingüística (PIL).  
3. El centre disposarà de 2 llocs de treball de mestre de l'especialitat d'Educació Infantil.  
Article 3  
1. El Col·legi Públic d'Educació Infantil i Primària Maestro Sanchis Almiñano quedarà configurat amb 6 unitats d'Educació Infantil i 13 d'Educació Primària, amb una capacitat de 150 places escolars d'Educació Infantil i 300 d'Educació Primària.  
2. En el curs escolar 2007/08 el centre disposarà dels llocs de treball de mestre de les especialitats següents:  
- 8 d'Educació Infantil.  
- 13 d'Educació Primària.  
- 1 d'Educació Primària, Idioma Estranger, Anglés.  
- 1 d'Educació Primària, Idioma Estranger, Francés.  
- 1 d'Educació Primària, Educació Física.  
- 1 d'Educació Primària, Música.  
- 2 d'Educació Especial, Pedagogia Terapèutica.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
El personal docent amb destinació definitiva en el Col·legi Públic d'Educació Infantil i Primària Maestro Sanchis Almiñano que s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.  
Tercera  
La Direcció Territorial d'Educació de València nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17. 3) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
DISPOSICIONS FINALS  
Primera  
Es faculta el conseller d'Educació perquè adopte totes les mesures necessàries per al compliment i desplegament del que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i els seus efectes s'entenen referits a l'inici del curs escolar 2007/08, excepte allò que es referix al nomenament de l'equip directiu, supòsit en què s'estenen a l'1 de juliol de 2007.  
Valencia, 28 de setembre de 2007.  
El President de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN